વિશ્વ હિન્દુ પરિષદના આંતરરાષ્ટ્રીય વર્કિંગ પ્રેસિડન્ટ પ્રવીણ તોગડિયાએ વડાપ્રધાન નરેન્દ્ર મોદીને સમાધાનનો સંદેશ મોકલ્યો છે અને દેશ તેમજ હિન્દુત્વ માટે તેમની વચ્ચેના મતભેદો દૂર કરવાની અપીલ કરી છે. ઉલ્લેખનીય છે કે, રાજ્ય સરકાર દ્વારા તાજેતરમાં જ પ્રવીણ તોગડિયા વિરુદ્ધ ચાલી રહેલા વર્ષો જૂના કેસને પાછો ખેંચવામાં આવ્યો છે. તોગડિયાએ આ માટે ગુજરાતના મુખ્યમંત્રી વિજય રુપાણી, નાયબ મુખ્યમંત્રી નીતિન પટેલ અને ગૃહમંત્રી પ્રદીપસિંહ જાડેજાનો આભાર પણ વ્યક્ત કર્યો હતો.